ນັກບິນ ອະວະກາດ ຣັດເຊຍ ແລະ ສຫລ ໄປເຖິງ ສະຖານີ ອະວະກາດ ນາໆຊາດ ແລ້ວ (ວີດີໂອ)
ຍານອາວະກາດ Soyuz ຂອງຣັດເຊຍ ໄດ້ນຳເອົາ ບັນດານັກບິນອະວະກາດ ຂອງຣັດເຊຍ ແລະສະຫະລັດ ໄປເຖິງ ສະຖານີອະວະກາດ ນາໆຊາດ ແລ້ວ.
ພວກນັກບິນອະວະກາດກຸ່ມນຶ່ງ ຈາກຣັດເຊຍ ແລະສະຫະລັດ ໄດ້ເຂົ້າຈອດດ້ວຍຄວາມປອດໄພໃນວັນສຸກມື້ນີ້ ທີ່ສະຖານີອະ ວະກາດນາໆຊາດ ຫລື ISS ຍານອະວະກາດ Soyuz ຂອງຣັດເຊຍ ໄດ້ຖືກສົ່ງຂຶ້ນຈາກສະ ຖານີອະວະ ກາດ Baikonur ທີ່ Kazakhstan ໃນຕອນແລງ ວັນພະຫັດວານນີ້ໂດຍນຳເອົານັກບິນອະວະກາດ Alexander Samokutyaev ແລະ Elena Serova ຈາກຣັດເຊຍແລະນັກ ບິນອະວະກາດສະຫະລັດ Barry Wilmore ຂຶ້ນສູ່ວົງໂຄຈອນ ທ່ານນາງ Serova ຈະເປັນນັກບິນອະວະກາດຜູ້ຍິງຄົນທີສີ່ຂອງ ຣັດເຊຍເທົ່ານັ້ນ ທີ່ໄດ້ບິນຢູ່ໃນອະວະກາດ ແລະເປັນຄົນທຳອິດ ນັບຕັ້ງແຕ່ປີ 1997 ມາ ພວກນັກບິນອະວະກາດຈຸໃໝ່ນີ້ ຈະພາກັນຢູ່ທີ່ສະຖານີອະວະກາດນາໆຊາດ ເປັນເວລາ ຫົກເດືອນ ເພື່ອປະຕິບັດງານຮ່ວມກັບພວກນັກບິນອະວະກາດສາມຄົນ ທີ່ປະຈຳການຢູ່ທີ່ນັ້ນແລ້ວ